تورکیه، یونانیستان دانیشتایی نین  15 ژوئیه 2016دکی کودتا گیریشیمی‌نین سوچلولاریندان‌ فتح الله چی ترور تشکیلاتی فتو منسوب سولئیمان اؤزکایناکچی یا سیغینا‌جاق حاقی تانیماسینی اسکاندال بیر قرار کیمی قیمتلندیریب.
تورکیه خاریجی ایشلر ناظیرلیگین‌دن ائدیلن یازی‌لی آچیقلامادا، "یونانیستان دانیشتایی، 15 ژوئیه خائین کودتا گیریشیمی‌نین سوچلولاریندان‌ سولئیمان اؤزکایناکچی یا سیغینا‌جاق حاقی تانینماسی یونانیستان حکومتی‌نین اعتراضینی رد ائده‌رک اسکاندال بیر قرارا داها ایمضا آتمیش‌دیر." ایفاده‌سینه یئر وئریلیب.
یونانیستان دانیشتایی بو قراری‌نین یونانیستانین ترورلا موباریزه موضوعسون‌داکی اولوسلار آراسی مسئولیت‌لرینه ضد اولدوغو وورغولانان آچیقلامادا، قرارین هابئله 1951 تاریخ‌لی قاچقین‌لارین حاقی ایستاتوسونا دایر ژنو آنلاشماسی‌نین ده پوزولماسی اولدوغو قئید اولونوب.
آچیقلامادا، "یونانیستان، کودتاچی خائین‌لرین اعاده سینی دفعه‌لرله رد ائده‌رک تورک میللتی‌نین ویج‌دانینی یارالایان بو جور قرارلارا زمین حاضیرلامیش‌دیر. یونان مقام‌لاری، اولوسلار آراسی مسئولیت‌لرینی بئله تاپدالایا‌جاق قدر حقوق آنلاییشین‌دان محروم محکمه مکانیزم‌لرینه سیغینا‌راق کودتاچیلر اوچون اؤلکه‌لری‌نین امن لیمان اولماسینا داها چوخ ایمکان وئرممه‌لی‌دیر." قیمتلندیرمه‌سینده آپاریلیب.
